تر ټولو مهمه داده، په احتمالي ډول هېڅ داسې ژبه نشته چې د مورفولوژیکې ډلبندۍ نظام یې له پیوندي، مختلطې او ناپیوندي جوړښتونو څخه بهر وي۔

لکه څنګه چې وکتل شول، سنتي قاعدې د مورفولوژیکې ډلبندۍ قاعدې وې۔

په ژبنیو نظریو کې ډېرۍ انتقادونه د ځینو عناصرو په برخه کې لکه مورفیم، کلمه او ځينو ځانګړنو لکه، آهنګ، اړیکې او آرایش په تړاو مطرح کېږي۔

همدارنګه دغه انتقادونه عملي، ظاهري او مطلقې ډلبندۍ برخې په خپل قلمرو کې رانغاړي؛ مګر بهتره به دا وه چې د دې پرځای د مدرجې/ شماره لرونکې ځېلپوهنې څخه کار اخیستل شوی وای۔

د سنتي ډلبندۍ اصلي ستونزه داده، چې هېڅ ژبه د کلمو په جوړښت کې یو ثابت سیسټم نه لري او هره ژبه د پورتنیو دریو یا پينځو قواعدو تر چتر لاندې په مورفولوژیکه ډلبندۍ کې راځي۔

په همدې توګه هره ژبه په یوقسم جوړښت پورې اړه نه لري؛ بلکې د هرې یوې ژبې جوړښت د مختلطو قوانینو او جوړښتونو ګډوله ده